text: इस बीच, मद्रास हाई कोर्ट वकील संघ (एमएचएए) ने कहा कि मामले में कोई वकील आरोपियों की पैरवी नहीं करेगा तथा उसने आरोपियों के लिए कड़ी सजा की मांग की। एमएचएए अध्यक्ष जी मोहनकृष्णन ने पत्रकारों से कहा, 'वकीलों ने आरोपियों के खिलाफ नारेबाजी करके इस घटना के खिलाफ अपना विरोध दर्ज कराया। हमने फैसला किया है कि कोई भी वकील उनकी ओर से पेश नहीं होगा।' उन्होंने बताया कि एमएचएए के फैसले के बारे में अन्य वकील संघों को भी सूचित किया जाएगा। पीड़िता के पिता की शिकायत पर गिरफ्तारियां की गई हैं।